Kamenita vrata

Kamenita vrata jedna su od četvero vrata (kula) zidina oko starog Gradeca. Ona su jedan od najbolje očuvanih spomenika starog Zagreba, a svoj su današnji oblik dobila 1760. godine. Kamenita vrata su najpoznatija kao kapelica Majke Božje od Kamenitih vrata. Slika se časti još od starih vremena, a osobito je poznata od 1731. kada je Zagreb poharan požarom. Navodi se da je ova slika Majke Božje, koja je prije stajala iznad gradskih vrata, nađena čitava i neoštećena usred vatre i pepela – samo okvir je izgorio. Iste je godine, slika postavljena u barokni oltar u udubljenju prolaza Kamenitih vrata. Umjetničku, baroknu željeznu ogradu oko oltara izradio je godine 1778. zagrebački majstor Ivan Korta. Majka Božja se štuje kao nebeska zaštitnica grada Zagreba, te se njezin blagdan obilježava kada i dan Grada Zagreba, 31.5. svake godine. Vanjske veze